Franz Friedrich Ploschkus
Franz Friedrich Ploschkus (7. november 1748 Tallinn – 26. juuni 1806 Järva-Madise) oli Eesti vaimulik. Ta immatrikuleeriti 31. augustil 1768 Greifswaldi ülikooli ja 15. oktoobril 1771 Leipzigi ülikooli. Alates 1775. aastast oli koduõpetaja Saaremaal Karja kihelkonnas Koiklas major Güldenstubbe juures. Ordineeriti pastoriks 2. septembril 1779. Aastatel 1779–1780 oli vikaarõpetaja Valjala Martini koguduses. Kutsuti Järva-Madise Püha Matteuse koguduse õpetajaks 19. mail 1780.